MJ oli fantastiliselt hea laps, saime käia kõigis kohtades, mis olime välja vaadanud, et kuhu teoreetiliselt võiks minna. Kahekesi oleksime samades kohtades käinud. Hea küll, hilisõhtusel õhtusöögil ei käinud, aga see on Hispaanias nagunii nii hilja, et selleks ajaks on endal uni peal. 8.30 - 11 pm on õhtusöögi aeg. Iga päev mõtlesin, et no küll ta oli hea laps täna ja vahet pole, mis edasi tuleb, hea, et niipaljugi saime puhkust nautida. Lõpuks aga tuli välja, et kuni eileöise  kojujõudmiseni läks kõik hästi. Tavaliselt on endal viimasel päeval juba kopp ees, tahaks mustad riided pesumasinasse visata ja enda voodis magada. Selles mõttes üllatus ka reisi viimasest päevast - Barcelona tundus väga mõnus linn, käisime veel mitmes kohas, sõime head sööki ja saime täiesti juhuslikult kokku minu saksa kursa- ja koolikaaslastega.